Õdus kodu: praktilised ja elegantsed külgkardinad
#000000
MeistBlogiKardinad ja ruloodÕdus kodu: praktilised ja elegantsed külgkardinad
#000001
Kardinaid on inimkond kasutanud eelkõige praktilistel eesmärkidel juba iidsetest aegadest saati. Alguses täitsid privaatsuse ja sooja tagamise ülesannet loomanahad, hiljem erinevad tekstiilid ja muud materjalid. Tänapäeval kannavad kardinad lisaks praktilisele ka dekoratiivset rolli. Külgkardinad, millele me täna keskendume, lisavad Sinu kodule aga ajatut elegantsi.
#000002
Elutuba on paik, kus veedetakse perega ühiselt aega ning võetakse vastu külalisi. See on ruum, mis kõneleb külla tulnutele Sinust ja Sinu perest, kodust, huvidest, väärtustest ning unistustest. Külgkardinad on suurepärane “tööriist”, et seda karakterit välja tuua või muu dekoori seast esile tõsta.
#000003
Tekstiilkardinate mitmekülgsus võimaldab toas valitsevat õhustikku kasvõi iganädalaselt uuendada või hoopis välja vahetada. Näiteks saad Sa lihavõttepühadeks panna akende ette kollaste toonidega külgkardinad, suveks õhulised ja lendlevad kardinad ning talveks paksemast sooja hoidvast kangast aknakatted või pimendavad külgkardinad.
#000004
Moodsas maailmas on võimalik oma kodu kaitsta ka tulekindlate kardinatega või muuta oma pesa nutikaks ning diivanilt tõusmata kardinaid akna ette ja eest ära liigutada.
#000005
Magamistoas on asjad veidi teisiti. Sealsete kardinate roll on eelkõige praktiline ning alles peale seda dekoratiivne. Keegi ei soovi kirkalt suvisel varahommikul esimeste päikesekiirte peale üles ärgata. Seda aitavad vältida näiteks pimendavad rulood ja paksemast kangast maani ulatuvad tekstiilkardinad. Miks mitte ka pimendavad külgkardinad!
#000006
Magamistuba on samas ka meie puhkeoaas, kus me lõõgastume, magame ja naudime pereliikmete seltsi. See tähendab, et ruum peaks olema võimalikult meie endi nägu ja tegu, meil peab seal hea ja mõnus olema.
#000007
Hoolega valitud külgkardin aitab seda eesmärki saavutada. Kuna tekstiile on tänapäeval nii palju erinevaid, saad Sa külgkardinad igal hooajal välja vahetada ja seeläbi oma koju värskendavat vaheldust tuua. Akende ees võivad olla läbivalt rulood või muud põnevad aknakatted, kuid külgedel on esteetiliselt kaunid külgkardinad, mis loovad ruumi iseloomuga dekoori.
#000008
Tekstiilist külgkardinad lisavad igale köögile hubasust ja kodutunnet. Köök on aga tavaliselt ruum, kuhu tekstiilist kardinaid pigem ei panda. Põhjuseks on tavaliselt see, et toidutegemisel pritsib mööblile ja aknakatetele paratamatult rasva ja muid vedelikke, neid peab seetõttu sagedasti pesema ning ajapikku kangad/materjalid tuhmuvad.
#000009
Kuidas valida: kas lasta õmmelda või osta valmis kardinad?
#000011
Aknakatetele mõeldes on valik täna huvitav ja heas mõttes kirju, mis tähendab, et valmistoodangu seast leiab endale sobiliku vist küll igaüks. Kenad ja samas ka funktsionaalsed valmis külgkardinad teevad Sinu elu ilusamaks ja tunduvalt lihtsamaks!
#000013
Samas, kes eelistab unikaalsust ja hindab rätsepatööd, siis poodides on tohutu valik materjale, millest Sa saad lasta endale meelepärase kardina õmmelda. Valik on Sinu!
#000014
Loe lisaks ka selle kohta, kuidas kardinaid hooldada.
#000015
Soovid oma kodu karakterit esile tõstvaid külgkardinaid? Võta meiega ühendust!
#000016